Krista Aas Teie: 07.03.2025 nr 7-10/31-1

varade asekantsler

Siseministeerium Meie: 28.05.2025 nr NJ-HLD-1/217-2

info@siseministeerium.ee

**Nõusoleku andmine kinnistule isikliku**

**kasutusõiguse seadmiseks**

Pöördusite Kliimaministeeriumi poole seoses Eesti Vabariigi ja Venemaa Föderatsiooni vahelise ajutise kontrolljoone 24/7 valvamise võimekuse arendamise, kontrolljoone korrastamise, ning Narva jõe äärde vajaliku taristu, seirepositsioonide ja patrullteede väljaehitamise vajadusega. Seoses sellega taotletakse Kliimaministeeriumi valitsemisalas oleva kinnisasja (Jäätmehoidla katastritunnus 51401:001:0189) jagamist ning jagamise tulemusel tekkinud äralõike pindalaga ca 1630 m2 (asendiplaan lisatud) üleandmist Siseministeeriumi valitsemisele ning tekkinud osa sihtotstarbe muutmist riigikaitsemaaks. Jagamisega kaasnevad maakorralduskulud kannab Siseministeerium.

Vastuseks teavitame, et Jäätmehoidla kinnisasja näol on tegemist ohtlike jäätmete hoiustamise alaga. Sellest tulenevalt otsustas Enefit Power OÜ juhatus 20.05.2025. a, et ei pea võimalikuks anda nõusolekut kinnistu jagamiseks, sihtotstarbe muutmiseks ja tekkinud osa üleandmiseks Siseministeeriumile.

Enefit Power OÜ on nõus kinnistule seatud hoonestusõiguse koormamiseks isikliku kasutusõigusega Siseministeeriumi kasuks kuni hoonestusõiguse tähtaja lõppemiseni (aastani 2053).

Kinnistu keerulisest ehitustehnilisest lahendusest tulenevalt tuleb kõik ehitusprojektide lahendused eelnevalt Enefit Power OÜ-ga kooskõlastada.

Siseministeerium peab koostama ohuhinnangu ja tagama, et ehitustööde käigus ei segata kinnistutel opereerimist, ei kahjustata ohtlike jäätmete kaitsevalli, juurdepääsuteed ja äravoolukraave ning ei piirata mingilgi moel ettevõtte tavapärast tegevust.

Enefit Power OÜ nõustub hoonestusõiguse omanikuna Jäätmehoidla kinnistul korrastamis- ja hooldustööde tegemisega juuresoleval asendiplaanil näidatud asukohas ja piirides. Raadamiseks peab tellija maksma raadamisõiguse tasu.

Lugupidamisega

(allkirjastatud digitaalselt)

Ave Mandre

Maateenuste tiimijuht

Enefit Power OÜ volitatud esindaja

Lisad: Asendiplaan - 1 lehel

Volikiri

Teadmiseks: Kliimaministeerium (info@kliimaministeerium.ee)

 Politsei- ja Piirivalveamet (natalia.abel@politsei.ee)

Ranno Talvik, 5137678

ranno.talvik@enefit.ee